
**TOREK, 14.4.2020**

LIKOVNA UMETNOST:

Danes boš pri svojem delu potreboval risalni list in ošiljen svinčnik. Če je top, ga hitro ošili.

Narava se hitro prebuja, sadno drevje bogato cveti.

* S svinčnikom na veliko nariši sadno drevo.
* Deblo in veje zapolni z različnimi vzorci, lahko tudi samo s črtami.
* Cvetov je ogromno in naj bodo veliki, ne barvaj jih – naj ostanejo beli in brez vzorcev.
* Ko zaključiš z risanjem, pobarvaj ozadje s svetlo zeleno barvico ali svetlo zeleno razredčeno tempero, če jo imaš doma.
* Izdelek mi pošlji na elektronsko pošto.

SLOVENŠČINA:

* Delovni zvezek, Radovednih 5, 2.del, str. 62 – 63 (do vključno 4.naloge) (Kako predstavimo svoje poklicne načrte?)

Poklicni načrt je podoben opisu poklica, vendar s to razliko, da vanj vključiš tudi svoje mnenje, misli, želje,…

* Reši naloge v delovnem zvezku na straneh 62 in 63, do vključno naloge 4.
* Pri 4.nalogi moraš podatke, ki jih boš zbral, nekako urediti. Lahko jih postaviš v miselni vzorec ali v preglednico, kakor ti je lažje. (To še znaš, kajne? ☺ )
* Skušaj zapisati besedilo o svojem poklicnem načrtu. Najprej mu postavi naslov, potem počasi sestavljaj vsebino. Lahko jo najprej napišeš na list papirja.
* Ko boš besedilo pregledal in odpravil napake (lahko ti pri tem pomagajo tudi starši), besedilo zapiši v zvezek ali na računalnik.
* Starše prosi, da ti ga pomagajo poslati na moj elektronski naslov.

MATEMATIKA:

* Delovni zvezek Znam za več, stran, 55, 56.